उत्तराखंड के टिहरी जिले के घनसाली क्षेत्र में रविवार को एक कार के गहरे खड्डे में गिर जाने से उसमें सवार तीनों व्यक्तियों की मृत्यु हो गयी। पुलिस के मुताबिक, घटना बडोन गांव के समीप हुई जब कार में सवार होकर तीनों व्यक्ति घनसाली जा रहे थे और उनकी कार अचानक अनियंत्रित होकर सड़क से फिसल गयी और सीधे 200 मीटर गहरे खड्ढ में जा गिरी। दुर्घटना में 45 वर्षीय दरम्यान सिंह की मौके पर ही मौत हो गयी जबकि कार चला रहे 42 वर्षीय भीम सिंह और 49 वर्षीय सुंदर लाल की मृत्यु अस्पताल में उपचार के दौरान हुई।